Atzapar hauskara

Atzapar hauskara (Clavulina cinerea) Clavulinaceae familiako onddo espezie bat da. Ez da ohikoa Euskal Herrian eta jangarri kaskarra, gainera purgatzailea izan daiteke, ez jatea hobe.

Deskribapena: 
Karpoforoa: 3 eta 10 cm arteko altura, adar tentez osatua, koral itxurakoa, denek enbor motz batetik jaiotzen dira, zurixka edo okre kolorekoa. Adarretatik sekzio biribil edo laua duten adarrak abiatzen dira, zuzenak, baina batzuetan bihurgunetsuak, era berean eta dikotomikoan adarkatuak, eta adar zilindrikoak koskekin edo puntan bukatzen dira. Adarren gainazala luzetara ildaskatua dago, hauek desberdinak dira eta kolore okre antzekoa dute, gaztetan tindu lila kolorekoekin, eta gero gris-lila koloretik bioleta-grisera doazenak, goiko aldea izan ezik, argiagoa baita, zuri-horixka zikina.

Haragia: Grisaxka, trinkotasun bigunekoa eta zaila. Lizun usaina eta zapore leuna ditu, Cantharellus tubaeformis espeziea gogorarazten duena.

Etimologia.  Cinereus epitetoa latinetik dator, "cinereus-a-um" grisaxka edo errauts kolorekoa esan nahi du, bere koloreari erreferentzia eginez.

Jangarritasuna 
Ez da jangarria.

Nahasketa arriskua 
Clavulina amethystina delakoarekin, honek kolore bioleta deigarriak ditu eta haragi hauskorra.

Sasoia eta lekua 
Udazkenean, hostozabalen eta baso mistoen lurretan, batzuetan lurperatutako zur usteletan edo pinaburuetan.

Banaketa eremua 
Europa, Errusia, Ipar Amerika, Japonia, Australia, Himalaia, Turkmenistan, Brasil, Argentina, Togo eta Turkia.

Erreferentziak

Kanpo estekak 

Clavulinaceae
Onddo jangarriak